Oktober 2011 – Attie se koffietafel.
Ek het reeds 'n paar gesprekke hieroor met individue gevoer. Vir baie van hulle het ek twee vrae gevra. Lees voort "DIE BELHAR BELYDENIS IN KONTEKS" →
Oktober 31, 2011	 13
Gisteraand se groep het my opgewonde gemaak. Vir die wat dalk nie die agtergrond van ons gemeente ken of nie deel was van die gebeure van die laaste ses weke nie, bietjie meer inligting. Lees voort "Missionale Kleingroepe" →
Oktober 26, 2011	 0
Ek lees in hierdie week 'n artikel in Christianity Today oor navorsing wat deur LifeWay Research gedoen is met betrekking tot die invloed wat Bybellees op mense het. Alhoewel hierdie navorsing in die VSA gedoen is, kan dit tog ook 'n aanduiding wees van wat ons kan verwag.
89% van die gesinne in die VSA het Bybels en die gemiddelde gesin het 4.1 Bybels in die huis. In hierdie navorsing het hulle egter spesifiek gevra na die verskil in mense se leefstyl wanneer iemand die Bybel op sy eie lees. Byvoorbeeld het die navorsing getoon dat gereelde Bybellesers se weerstand teen aborsie en homoseksuele huwelike en verbintenisse toegeneem het.
Die navorsing het egter ook bevind dat mense wat gereeld die Bybel op hulle eie lees meer en meer daarvan oortuig is dat die wetenskap kan bydra om die heerlikheid van God te openbaar en dat wetenskap en die Bybel tog op 'n manier versoenbaar is. Lees voort "KAN BYBELLEES MENS VERANDER?" →
Oktober 25, 2011	 0
Scot skop in hierdie boek teen die gereduseerde evangelie waarmee sy eie geloofsgemeenskappe, die "evangelicals", geneig is om te werk. Lees voort "DIE VOLLE EVANGELIE" →
Ek praat later vanoggend met 'n groep dominees oor MISSIONÊRE GELOOFSGEMEENSKAPPE.
Toe ek aanvanklik oor die onderwerp begin dink het, het my gedagtes vasgesteek by ALTERNATIEWE GELOOFSGEMEENSKAPPE. Die gedagte was dat die tradiosionele geloofsgemeenskap wat ons as dominees bedien en wat die meeste van ons lidmate ken, nie die oorgang sal kan maak om werklik missionaal te wees nie, en daarom het ons nodig om aandag te gee aan alternatiewe geloofsgemeenskappe wat die missionêre roeping van die kerk verder sou neem terwyl 'n sekere deel van ons energie gegee word vir die "instandihouding" van die bestaande deur hulle te bedien soos hulle bedien wil word en nog altyd bedien is.
Ek het toe met 'n paar alternatiewe geloofsgemeenskappe kontak gehad. Geloofsgemeenskappe wat gebore is uit iets wat vir my lyk na 'n ontnugterings-ervaring. Lees voort "MISSIONÊRE GELOOFSGEMEENSKAPPE" →
Oktober 21, 2011	 1
GEREDUSEERDE EVANGELIES VRA PROGRAMME
Ek hoor hierdie week by twee geleenthede dat die NG Kerk nou vir die eerste keer in die geskiedenis meer lidmate bo 60 as onder 18 het. Die gegewens maak my bekommerd. Ek is nie bekommerd daaroor dat die NG Kerk gaan ophou bestaan nie. Die voortbestaan van enige kerk, gemeente of groep net om te voortbestaan is nie vir my hoë prioriteit nie. Ek sou graag wou dink dat die koninkryk van God vir my belangrik is.
Ek hoor klaar die stemme wat opgaan: Wat gaan ons doen om ons jeug te behou? Indien hierdie stemme dieselfde roete gaan as die vorige kere, kan ons gereed staan vir 'n paar netjiese programme om kerk vir jongmense so lekker te maak dat hulle weer sal kom en sal bly kom.
"Attractional" vs "Missional" sal deel van die gesprek wees.
"Attractional" behels onder andere dat alle bestaande erediensgangers hulle voorkeure moet prysgee om die erediens 'n geleentheid te maak wat jongmense sal trek. Lees voort "GEREDUSEERDE EVANGELIES VRA PROGRAMME" →